Lionel Messi mistenni jikser is-silenzju dwar il-futur tiegħu ma' Barcelona L-istilla ta' Barcelona Lionel Messi mistenni li jikser is-silenzju dwar il-futur tiegħu hekk kif se jagħti l-ewwel intervista tiegħu fil-media f'ħames xhur. L-istilla Arġentina se jkollu intervista mal-gazzetta Ole mill-Arġentina fi tmiem il-ġimgħa, li se tkun l-ewwel intervista tiegħu fil-media sa mit-28 ta' Diċembru 2020. Il-player ta' 33 sena ma jitkellimx spiss mal-media, bl-intervista riċenti tiegħu sanzjonata mill-club fuq l-istazzjon tat-TV ta' Barcelona wara s-suċċess tal-Copa del Rey mingħajr sorpriża ma ddiskutiex il-futur tiegħu mal-club. L-Arġentin se jkun barra mill-kuntratt fil-Camp Nou fit-30 ta' Ġunju u hu ma tkellimx pubblikament dwar is-sitwazzjoni tiegħu stess minn wara intervista ma' La Sexta f'Diċembru. L-intervista għandha ssir qabel it-tnedija tal-Copa America tax-xahar id-dieħel, b'Messi se jmexxi lill-Albiceleste fit-tournament. Madankollu, għadu mhux ċar jekk il-futur ta' Messi fil-club hux se jiġi solvut sa dak l-istadju u tabilħaqq tibqa' possibbiltà li l-partita ta' tmiem il-ġimgħa kontra Eibar li jinsabu diġà relegati tista' tkun l-aħħar partita tal-player mal-Blaugrana. Messi qatta' l-karriera professjonali tiegħu fil-Camp Nou u skorja rekord ta' 672 goal f'778 dehra mal-club, fejn rimarkabbli huwa l-fatt li l-ammont ta' goals tiegħu bil-flokk ta' Barcelona jiżboq il-goals kollha flimkien skorjati mill-ex players li jinsabu fit-tieni, fit-tielet fir-raba' post rispettivament, Cesar Rodriguez, Luis Suarez u Laszlo Kubala – flimkien.